CELEX: 32017R1477
Language: hu
Date: 2017-08-11 00:00:00
Title: A Bizottság (EU) 2017/1477 végrehajtási rendelete (2017. augusztus 11.) az egyes árucikkeknek a Kombinált Nómenklatúra szerinti besorolásáról szóló 1051/2009/EK rendelet módosításáról

17.8.2017   
            
            
               HU
            
            
               Az Európai Unió Hivatalos Lapja
            
            
               L 211/6
            
         A BIZOTTSÁG (EU) 2017/1477 VÉGREHAJTÁSI RENDELETE
   (2017. augusztus 11.)
   az egyes árucikkeknek a Kombinált Nómenklatúra szerinti besorolásáról szóló 1051/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               Az 1051/2009/EK rendelettel (2) a Bizottság a 8701 90 90 vámtarifaszám alá sorolta be a szóban forgó rendelet mellékletében a táblázat 2. pontjában, az első oszlopban meghatározott új négykerekű járművet.
            
         
               (2)
            
            
               A C-91/15. sz. Kawasaki-ügyben hozott ítéletében (3) a Bíróság úgy döntött, hogy az 1051/2009 rendelet mellékletében a táblázat 2. pontja érvénytelen, mivel az a szóban forgó járművet a 2658/87/EGK tanácsi rendelet (4) 948/2009/EK bizottsági rendelet (5) által módosított I. mellékletében meghatározott Kombinált Nómenklatúra 8701 90 90 vámtarifaalszáma, és nem a Kombinált Nómenklatúra 8701 90 11–8701 90 39 vámtarifaalszámainak valamelyike alá sorolja be.
            
         
               (3)
            
            
               A jogbiztonság érdekében indokolt az Unió jogrendjéből eltávolítani a már nem alkalmazandó rendelkezéseket. Ezért az egyes járművek tarifális besorolása kapcsán adódó esetleges különbségek elkerülése, valamint a Kombinált Nómenklatúrának az Unión belüli egységes alkalmazása érdekében helyénvaló elhagyni az érvénytelenné nyilvánított rendelkezéseket.
            
         
               (4)
            
            
               Az 1051/2009/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Az 1051/2009/EK rendelet mellékletében a táblázat 2. pontját el kell hagyni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 11-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Bizottság 1051/2009/EK rendelete (2009. november 3.) egyes áruk Kombinált Nómenklatúra szerinti besorolásáról (HL L 290., 2009.11.6., 56. o.).
   
      (3)  A Bíróság C-91/15. sz., Kawasaki Motors Europe ügyben hozott 2016. szeptember 22-i ítélete, ECLI:EU:C:2016:716.
   
      (4)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      (5)  A Bizottság 948/2009/EK rendelete (2009. szeptember 30.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 287., 2009.10.31., 1. o.).